### Beslutning

Godkendt.

### Sagsfremstilling

### Resume og sagens baggrund

Efter drøftelse på [adresse] mødet den 28. september 2020, har administrationen arbejdet videre på en forenkling af takstbladet for [adresse].

Et nyt og forenklet takstblad for [adresse] gældende fra 1. januar 2022, fremlægges derfor til godkendelse. Ændringerne i takstbladet sker blandt andet på baggrund at de tidligere års udfordringer, med at få det statslige billettilskud kanaliseret ud til brugerne af [adresse].

Indstillinger

Direktøren indstiller, at det nye takstblad for [adresse] godkendes.

### Behandling

Teknik- og Miljøudvalget, Økonomiudvalget, Kommunalbestyrelsen.

### Sagsfremstilling

I forbindelse med ændringen af billettaksterne afskaffes høj- og lavsæsonpriser, så billetprisen bliver ens året rundt. Samtidig ændres begreberne ”højsæson” og ”lavsæson” til hhv. driftsperiode (6 uger) og tilskudsperiode (46 uger).

Det statslige tilskud bruges til at nedsætte taksterne i tilskudsperioden, derved er det statstilskuddet, der betaler differencen mellem billettens normalpris, som er prisen i driftsperioden, og billetprisen i tilskudsperioden. Det er dog muligt at nedsætte taksten i driftsperioden, dette må dog ikke finansieres af tilskuddet, men skal afholdes indenfor driften.

I 2017, 2018 og 2019 har der været udfordringer med at for brugt hele det statslige tilskud. Takstændringerne 1. januar 2022, har til hensigt at få hele det statslige tilskud på ca. 1,2 mio. kr. kanaliseret ud til brugerne af [adresse].

De nye takster tager afsæt i priserne for et 30-tursklippekort, hvor der gives ca. 50% rabat i forhold til takster på enkeltbilletter.

I forbindelse med ændringen af billettaksterne afskaffes klippekortordningen.

I januar 2022 opgøres alle forudbetalte 10 og 30 turs-klippekort, og ubrugte midler/ture tilbagebetales til indehaveren af klippekortet krone for krone.

Godstaksterne har fået en mindre justering, for at leve op til gældende bekendtgørelse på området.

*Forenklet takstblad for 2022 og frem*

Det nye forenklede takstblad for 2022 og frem, indgår i notatet (bilag). Udover at priserne for enkeltbilletter bliver sænket, skal følgende bemærkes:

* Der er samme takster hele året.
* Da de nye takster er lavere end de tidligere priser for studerende, er kolonnen med priser for studerende fjernet fra takstbladet.
* Kolonner med hhv. 10 og 30-turs rabatkort er fjernet fra takstbladet
* Der er indført en takst for ”Autocamper uden fører”
* Taksten for campingvogn er ændret til ”Bil med campingvogn uden fører”

Kolonne med ”Ø-kort rabat” er fjernet, da denne rabat udgår.

### Økonomiske konsekvenser

De reviderede og forenklede takster er beregnet med baggrund i forrige års billetsalg. De reviderede takster forventes derfor ikke at have negative økonomiske konsekvenser.